Personer Navn Identificerende oplysninger Begrundelse Opført på listen den »136. JEBELLI Peyman پیمان جبلی Fødselsdato: 25.1.1967 Fødested: Teheran, Iran Nationalitet: iransk Køn: mand Stilling: Direktør for Islamic Republic of Iran Broadcasting (IRIB) Peyman Jebelli er direktør for Islamic Republic of Iran Broadcasting (IRIB), der er berygtet for at være talerør for regimet. IRIB begrænser kraftigt den frie informationsstrøm og afskærer det iranske folk fra den. Desuden deltager IRIB aktivt i tilrettelæggelse og transmission af tvungne »tilståelser« fra regimekritikere fremtvunget gennem intimidering og grov vold. Disse »tilståelser« sendes ofte efter offentlige protester eller inden en henrettelse som et middel til at dæmpe offentlighedens reaktion. Peyman Jebelli er som direktør for IRIB ansvarlig for IRIB's handlinger og nyhedsindhold. 12.12.2022 Mens flere højtprofilerede ansatte på statslig radio og TV for nylig har opsagt deres stilling og taget afstand fra det iranske regimes voldelige reaktion på protesterne i 2022, fortsætter Jebelli i sin stilling. Hans udnævnelse som direktør for Irans vigtigste officielle nyhedskilde blev godkendt af den øverste leder, Ali Khamenei, og antyder en nær ideologisk tilknytning til regimet. Han er derfor ansvarlig for alvorlige krænkelser af menneskerettighederne i Iran. 137. REZVANI Ali رضوانی علی Fødselsdato: 1984 Nationalitet: iransk Køn: mand Stilling: Journalist for Islamic Republic of Iran Broadcasting (IRIB) og nyhedsvært vedrørende politiske forhold og sikkerhedsforhold Ali Rezvani er journalist for Islamic Republic of Iran Broadcasting (IRIB) og nyhedsvært på IRIB's nyhedsudsendelse kl. 20.30 hver aften. IRIB er et statskontrolleret iransk medieforetagende, som har til opgave at udbrede regeringsoplysninger. IRIB's nyhedsudsendelse hver aften kl. 20.30 sendes på Channel 2 og er landets førende nyhedsprogram og betragtes som IRIB's primære platform til at gennemføre de dagsordener, som sikkerhedsstyrkerne, herunder efterretningsministeriet (MOIS) og Den Islamiske Revolutionsgarde (IRGC), har. Der er dokumenterede tilfælde af, at nyhederne kl. 20.30 viser tvungne tilståelser. 12.12.2022 Ali Rezvani deltager i sin egenskab af IRIB-journalist i afhøringer, der fører til tvungne tilståelser, og er dermed direkte medvirkende til og med til at fremme alvorlige krænkelser af menneskerettighederne. Rezvani fremmer i sin egenskab af nyhedsvært for nyhederne kl. 20.30 de iranske sikkerhedsstyrkers dagsorden, som accepterer alvorlige krænkelser af menneskerettighederne såsom tortur, vilkårlige anholdelser og tilbageholdelse. Rezvani udbreder også propaganda mod kritikerne for at intimidere dem og retfærdiggøre og tilskynde til mishandling af dem og dermed krænke deres ret til ytringsfrihed. Han er derfor ansvarlig for alvorlige krænkelser af menneskerettighederne i Iran. 138. ZABIHPOUR Ameneh Sadat ذبیح پور آمنه سادات Fødselsdato: 7.8.1984 Fødested: Iran Nationalitet: iransk Køn: kvinde Stilling: Journalist for Islamic Republic of Iran Broadcasting (IRIB) og chef for den udenlandske persisksprogede mediekoncern i IRIB Pasnr.: 09324611 Ameneh Sadat Zabihpour er chef for den udenlandske persisksprogede mediekoncern i IRIB, som er berygtet for at være talerør for regimet. IRIB begrænser kraftigt den frie informationsstrøm og afskærer det iranske folk fra den. Desuden deltager IRIB aktivt i tilrettelæggelse og transmission af tvungne »tilståelser« fra regimekritikere fremtvunget gennem intimidering og grov vold. Disse »tilståelser« sendes ofte efter offentlige protester eller inden en henrettelse som et middel til at dæmpe offentlighedens reaktion. Mens flere højtprofilerede ansatte på statslig radio og TV for nylig har opsagt deres stilling og taget afstand fra det iranske regimes voldelige reaktion på protesterne i 2022, fortsætter Ameneh Zabihpour i sin stilling. Hun har afhørt regimekritikere og produceret videoer af tvungne tilståelser. Hun er derfor ansvarlig for alvorlige krænkelser af menneskerettighederne i Iran. 12.12.2022 139. KHATAMI Seyyed Ahmad خاتمی سید احمد Fødselsdato: 8.5.1960 Fødested: Semnan, Iran Nationalitet: iransk Køn: mand Stilling: Imam under fredagsbøn, medlem af lederskabets ekspertråd Seyyed Ahmad Khatami er en radikal præst og en indflydelsesrig imam under fredagsbønnen i Teheran. Khatami er også medlem af lederskabets ekspertråd, en iransk enhed, der selv er involveret i krænkelser af menneskerettighederne, idet den forsømmer at opretholde de forfatningsmæssige bestemmelser. Som præst med tætte forbindelser til de statslige myndigheder og med et stort publikum udnytter han sin position til verbalt at angribe og opildne til vold mod demonstranter. Ikke blot forsvarer han Irans sikkerhedsstyrkers undertrykkende handlinger, men han har også ved flere lejligheder indtrængende opfordret til en endnu hårdere behandling af demonstranterne, herunder dødsstraffen. Han er derfor ansvarlig for alvorlige krænkelser af menneskerettighederne i Iran. 12.12.2022 140. MIRAHMADI Seyyed Majid مجید سید میراحمدی Fødested: Iran Nationalitet: iransk Køn: mand Rang: brigadegeneral Stilling: Irans viceindenrigsminister Brigadegeneral Seyyed Majid Mirahmadi er Irans viceindenrigsminister og har ansvaret for at føre tilsyn med Irans sikkerheds- og politistyrker — aktører, som er medvirkende til alvorlige krænkelser af menneskerettighederne i Iran. Irans sikkerheds- og politistyrker slår voldeligt ned på demonstrationer, skyder direkte mod fredelige demonstranter og foretager vilkårlige anholdelser af personer, hvor de helt ser bort fra disses menneskerettigheder. Seyyed Mirahmadi omtaler i sine erklæringer demonstrationerne som optøjer, der skal bringes til ophør, og kriminaliserer og truer deltagerne i de fredelige demonstrationer. Han benægter også personligt de alvorlige krænkelser af menneskerettighederne, som er begået af styrker under hans myndighed — f.eks. ved at hævde, at den 16-årige demonstrant, Nika Shakrami, begik selvmord. Ifølge rapporter er det meget sandsynligt, at hun blev dræbt af sikkerhedsstyrkerne. Han er derfor ansvarlig for alvorlige krænkelser af menneskerettighederne i Iran. 12.12.2022 141. MOUSAVI Sayyed Abdolrahim موسوی سید عبدالرحیم Fødselsdato: 1959/1960 Fødested: Qom, Iran Nationalitet: iransk Køn: mand Rang: generalmajor Stilling: øverstkommanderende i den iranske hær Generalmajor Sayyed Abdolrahim Mousavi er øverstkommanderende i Irans hær. I denne egenskab bærer han ansvaret for den iranske hærs deltagelse i regimets voldelige reaktion på demonstrationerne i 2022. Mousavi har ved flere lejligheder beskrevet demonstrationerne i Iran som optøjer, der er tilrettelagt og planlagt af Irans fjender, og derved kategoriseret demonstrationerne som en national sikkerhedstrussel. Han har anvendt et truende sprog over for deltagerne i protestbevægelsen. Han har også hyldet de iranske sikkerhedsstyrkers voldelige reaktion mod demonstranterne, idet han beskrev den som en effektiv måde til at neutralisere Irans fjender. Han er derfor ansvarlig for alvorlige krænkelser af menneskerettighederne i Iran. 12.12.2022 142. BORMAHANI Mohsen محسن برمهانی Fødselsdato: 24.5.1979 Fødested: Neishabur, Iran Nationalitet: iransk Køn: mand Pasnr.: A54062245 (Iran), udløber den 12.7.2026 Nationalt ID-nr.: 1063893488 (Iran) Stilling: vicedirektør for Islamic Republic of Iran Broadcasting (IRIB) Mohsen Boormahani er vicedirektør for Islamic Republic of Iran Broadcasting (IRIB), der fungerer som talerør for regimet. I denne stilling har Bormahani ansvar for IRIB-indhold. IRIB begrænser kraftigt den frie informationsstrøm og afskærer det iranske folk fra den. Desuden deltager IRIB aktivt i tilrettelæggelse og transmission af tvungne »tilståelser« fra regimekritikere opnået gennem intimidering og grov vold. Disse »tilståelser« sendes ofte efter offentlige demonstrationer eller inden henrettelser som et middel til at dæmpe offentlighedens reaktion. Mens flere højtprofilerede ansatte på statslig radio og TV er fratrådt i den seneste tid og har taget afstand fra det iranske regimes voldelige reaktion på demonstrationerne i 2022, fortsætter Bormahani sine handlinger i sin stilling som vicedirektør og har i nylige erklæringer forsvaret regimet. Han er derfor ansvarlig for alvorlige krænkelser af menneskerettighederne i Iran. 12.12.2022 143. JOKAR Morteza جوکار مرتضا (alias JOWKAR Morteza) Nationalitet: iransk Køn: mand Rang: oberst Stilling: vicechef for Irans retshåndhævende styrker i provinsen Sistan og Baluchestan Oberst Morteza Jokar er vicechef for Irans retshåndhævende styrker i provinsen Sistan og Baluchestan. I denne stilling er han ansvarlig for at lede den voldelige undertrykkelse af civile demonstranter i provinsen Sistan og Baluchestan efter Mahsa Aminis død i september 2022. Styrker under hans kommando er ansvarlige for at have skudt med skarpt mod demonstranter under massakren den 30. september 2022 i Zahedan og massakren den 4. november 2022 i Khash, hvor snesevis af mennesker blev dræbt eller såret. Anden voldelig undertrykkelse af demonstrationer i andre provinsbyer (Saravan, Chabahar, Iranshahr, Rask, Sarbaz m.fl.) fandt også sted under hans ledelse i efteråret 2022. Han er derfor ansvarlig for alvorlige krænkelser af menneskerettighederne i Iran. 12.12.2022 144. SOURI Majid سوری مجید Nationalitet: iransk Køn: mand Rang: oberst Stilling: næstkommanderende for Den Islamiske Revolutionsgarde (IRGC) i Lorestanprovinsen Oberst Majid Souri er næstkommanderende for Den Islamiske Revolutionsgarde (IRGC) i Lorestanprovinsen. Han er ansvarlig for sikkerhedsstyrkernes voldelige undertrykkelse af demonstrationer i 2022, navnlig i byen Khorramabad, hvor folk mødtes for at sørge over, at Nika Shakrami, en iransk teenager, som forsvandt kort efter Mahsa Aminis død, var død. Han er derfor ansvarlig for alvorlige krænkelser af menneskerettighederne i Iran. 12.12.2022 145. KARIMI Mohsen کریمی محصن Nationalitet: iransk Køn: mand Rang: brigadegeneral Stilling: øverstbefalende for Den Islamiske Revolutionsgarde (IRGC) i Markaziprovinsen Brigadegeneral Mohsen Karimi er øverstbefalende for Den Islamiske Revolutionsgarde (IRGC) i Markaziprovinsen. Han er ansvarlig for sikkerhedsstyrkernes voldelige undertrykkelse af demonstrationer i 2022, som også førte til 19-årige Mehrshad Shahidis død i et IRGC-tilbageholdelsescenter i Arak. Han er derfor ansvarlig for alvorlige krænkelser af menneskerettighederne i Iran. 12.12.2022 146. HEYDARNIA Alireza حیدرنیا علیرضا Nationalitet: iransk Køn: mand Rang: brigadegeneral Stilling: øverstbefalende for Den Islamiske Revolutionsgarde (IRGC) i Alborzprovinsen. Brigadegeneral Alireza Heydarnia er øverstbefalende for Den Islamiske Revolutionsgarde (IRGC) i Alborzprovinsen. IRGC er ansvarlig for den voldelige undertrykkelse af demonstranter, navnlig i byen Karaj i Alborz i 2022. I denne by slog sikkerhedsstyrkerne hårdt ned på demonstranter under et stormøde til ære for dødsofrene under demonstrationerne 40 dage tidligere. Den 17. oktober 2022 bortførte sikkerhedsstyrker i Karaj en ung, tyveårig kvinde, Armita Abbasi, fra hospitalet og voldtog hende gentagne gange. Han er derfor ansvarlig for alvorlige krænkelser af menneskerettighederne i Iran. 12.12.2022 147. GARSHASBI Amanollah گرشاسبی امانالله Nationalitet: iransk Køn: mand Rang: brigadegeneral Stilling: næstkommanderende for Den Islamiske Revolutionsgarde (IRGC) i provinsen Sistan og Baluchestan Brigadegeneral Amanollah Garshasbi er næstkommanderende for Den Islamiske Revolutionsgarde (IRGC) i provinsen Sistan og Baluchestan. Salaman-provinskorpset står under hans kommando. Provinsen Sistan og Baluchestan har oplevet noget af den mest voldelige undertrykkelse fra de iranske sikkerhedsstyrkers, herunder IRGC's, side under demonstrationerne i 2022. Den 30. september 2022 oplevede provinshovedstaden Zahedan en »blodig fredag«, da sikkerhedsstyrker åbnede ild mod en demonstration, der opstod i Zahedan forbindelse med fredagsbønnen. Det anslås, at mindst 70 demonstranter blev skudt og dræbt. Siden da er volden mod demonstrationsdeltagere fortsat. Amanollah Garshasbi er derfor ansvarlig for alvorlige krænkelser af menneskerettighederne i Iran. 12.12.2022 148. REYHANI Bahman بهمن ریحانی Nationalitet: iransk Køn: mand Rang: brigadegeneral Stilling: næstkommanderende for Den Islamiske Revolutionsgarde (IRGC) i det vestlige Iran med ansvar for Kermanshahprovinsen Brigadegeneral Bahman Reyhani er næstkommanderende for Den Islamiske Revolutionsgarde (IRGC) i det vestlige Iran med ansvar for Kermanshahprovinsen. Hazrat Nabi Akram-provinskorpset står under hans kommando. Kermanshahprovinsen har oplevet voldelig undertrykkelse fra iranske sikkerhedsstyrkers, herunder IRGC's, side under demonstrationerne i 2022. Bahman Reyhanier er blandt de ansvarlige for IRGC's vold mod demonstranter i Kermanshahprovinsen. Han er derfor ansvarlig for alvorlige krænkelser af menneskerettighederne i Iran. 12.12.2022 149. SHAHSAVARI Habib شهسواری حبیب Fødselsdato: 1963/1964 Nationalitet: iransk Køn: mand Rang: brigadegeneral Stilling: øverstbefalende for Den Islamiske Revolutionsgardes (IRGC's) »Shohada«-provinskorps i provinsen West Azerbaijan Habib Shahsavari er øverstbefalende for Den Islamiske Revolutionsgardes (IRGC's) »Shohada«-landtroppekorps i provinsen West Azerbaijan. IRGC-tropperne under hans kommando udførte operationer mod demonstranter i Irans kurdiske regioner. Navnlig blev der fra den 15. november 2022 udført sådanne operationer mod demonstranter i byerne Piranshahr, Mahabad og Bukan i West Azerbaijan. IRGC-troppernes magtanvendelse under disse operationer var uforholdsmæssig. Ifølge NGO-estimater dræbte IRGC-operationerne i byerne Mahabad og Bukan henholdsvis 4 og 12 mennesker. Han er derfor ansvarlig for alvorlige krænkelser af menneskerettighederne i Iran. 12.12.2022 150. ABDOLLAHPOUR Mohammad عبدللاهپور محمد Nationalitet: iransk Køn: mand Rang: brigadegeneral Stilling: øverstbefalende for Den Islamiske Revolutionsgardes (IRGC's) »Quds«-provinskorps i Gilanprovinsen Brigadegeneral Mohammad Abdollahpour er øverstbefalende for Den Islamiske Revolutionsgardes (IRGC's) »Quds«-provinskorps i Gilanprovinsen. Gilanprovinsen har oplevet voldelig undertrykkelse fra iranske sikkerhedsstyrkers side, herunder IRGC's styrker under Abdollahpours kommando, under demonstrationerne i 2022. Han er derfor ansvarlig for alvorlige krænkelser af menneskerettighederne i Iran. 12.12.2022 151. MOSLEMI Siavash مسلمی سیاوش Nationalitet: iransk Køn: mand Rang: brigadegeneral Stilling: øverstbefalende for Den Islamiske Revolutionsgardes (IRGC's) »Karbala«-provinskorps i Mazandaranprovinsen Brigadegeneral Siavash Moslemi har været øverstbefalende for Den Islamiske Revolutionsgardes (IRGC's) »Karbala«-provinskorps i Mazandaranprovinsen siden juni 2020. I 2022 udførte IRGC-tropper under hans kommando operationer mod demonstranter med uforholdsmæssig magtanvendelse. Som øverstbefalende for de indsatte tropper er Moslemi blandt de ansvarlige for vold mod demonstranter. Han er derfor ansvarlig for alvorlige krænkelser af menneskerettighederne i Iran. 12.12.2022 152. ZULQADR Ahmad ذوالقدر احمد Nationalitet: iransk Køn: mand Rang: brigadegeneral Stilling: øverstbefalende for Den Islamiske Revolutionsgardes (IRGC's) »Seyyed al-Shohada«-provinskorps i Teheranprovinsen Brigadegeneral Ahmad Zulqadr har været øverstbefalende for Den Islamiske Revolutionsgardes (IRGC's) »Seyyed al-Shohadaa«-provinskorps i Teheranprovinsen siden november 2020. Han er også næstkommanderende for IRGC-korpset i Teheran by. Ifølge medieforlydender blev Ahmad Zulqadr valgt til posten navnlig på grund af sin ekspertise i undertrykkelse af demonstrationer. I 2022 har undertrykkelsen af demonstranter i Teheran været særligt voldelig. Som øverstbefalende for IRGC-tropper, der deltager i ovennævnte vold mod demonstranter, er han derfor ansvarlig for alvorlige krænkelser af menneskerettighederne i Iran. 12.12.2022 153. KASHKOULI Morteza کشکولی مرتضی Nationalitet: iransk Køn: mand Rang: brigadegeneral Stilling: øverstbefalende for Den Islamiske Revolutionsgardes (IRGC's) »Hazrat Abulfazl«-provinskorps i Lorestanprovinsen Brigadegeneral Morteza Kashkouli er øverstbefalende for Den Islamiske Revolutionsgardes (IRGC's) »Hazrat Abulfazl«-provinskorps i Lorestanprovinsen. I 2022 udførte IRGC-tropper under hans kommando operationer mod demonstranter i Irans kurdiske regioner. Navnlig blev der udført operationer i byen Khorramabad i Lorestan. IRGC-troppernes magtanvendelse under disse operationer var uforholdsmæssig, idet de skød med skarpt mod demonstranterne. Som øverstbefalende for disse IRGC-tropper er Kashkouli blandt de ansvarlige for ovennævnte vold. Han er derfor ansvarlig for alvorlige krænkelser af menneskerettighederne i Iran. 12.12.2022 154. BAYAT Isa بیات عیسی Nationalitet: iransk Køn: mand Rang: oberst Stilling: øverstbefalende for Den Islamiske Revolutionsgardes (IRGC's) 364. brigade (Shahid Nasirzadeh) i Mahabad i provinsen West Azerbaijan Oberst Isa Bayat har været øverstbefalende for Den Islamiske Revolutionsgardes 364. brigade (Shahid Nasirzadeh) i Mahabad i provinsen West Azerbaijan siden juni 2022. I 2022 udførte IRGC-tropperne under hans kommando militære operationer mod demonstranter i Irans kurdiske regioner. Navnlig blev der fra den 15. november 2022 udført sådanne operationer mod demonstranter i byerne Mahabad med uforholdsmæssig magtanvendelse og drab på fire personer til følge. Som øverstbefalende for en IRGC-enhed, der udførte de nævnte operationer, er Isa Bayat derfor ansvarlig for vold mod demonstranter. Han er derfor ansvarlig for alvorlige krænkelser af menneskerettighederne i Iran. 12.12.2022 155. ASANLOO Mohammad Taghi آصانلو محمد تقی Fødested: Zanjanprovinsen, Iran Nationalitet: iransk Køn: mand Rang: brigadegeneral Stilling: øverstbefalende for Den Islamiske Revolutionsgardes (IRGC's) regionale »Hamzeh Seyed Al-Shohada«-hovedkvarter i det nordvestlige Iran Brigadegeneral Mohammad Taghi Asanloo er øverstbefalende for Den Islamiske Revolutionsgardes (IRGC's) regionale »Hamzeh Seyed Al-Shohada«-hovedkvarter i det nordvestlige Iran med ansvar for provinserne Kordestan og West Azerbaijan. »Hamzeh Seyed Al-Shohada«-hovedkvarteret har den særlige opgave at standse uroligheder i de kurdiske regioner i det nordvestlige Iran. I 2022 under Mohammad Asanloos kommando udførte IRGC-tropper i dette område militære operationer mod demonstranter i Irans kurdiske regioner. Navnlig udførte IRGC-tropper under Asanloos kommando fra den 15. november 2022 sådanne operationer mod demonstranter i byerne Piranshahr, Mahabad og Bukan. IRGC's magtanvendelse under disse operationer var uforholdsmæssig. Ifølge NGO-estimater har IRGC-operationer mod demonstranter i de kurdiske regioner ført til drab på 42 mennesker siden den 15. november 2022. Som øverstbefalende for IRGC-tropper i regionen er Asanloo derfor ansvarlig for vold mod demonstranter, som hans tropper har udøvet. Han er derfor ansvarlig for alvorlige krænkelser af menneskerettighederne i Iran. 12.12.2022«